ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5365-E.03.04.157535/11-2016

Велики Црљени, 22.06.2016.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 220/2016-3000/0659/2016, за набавку услуга **Термоизолатерске, лимарске и скеларске услуге**, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

На страни 7 тендерске документације под Посебним техничким захтевима, захтева се машинско усисавање прашине и ситних остатака мин.вуне након демонтаже старе топлотне изолације.

Молим Вас да нам дефинишете минималне техничке карактеристике које такав усисивач треба да испуњава.

**ОДГОВОР 1:**

Наручилац није конкурсном документацијом тражио усисиваче посебних карактеристика. Захтев наручиоца је да радно место буде очишћено након извршених услуга.

**ПИТАЊЕ 2**:

У Обавезним условима у тачки 5 на страни 5 и 3 Прве измене конкурсне документације односно Друге измене конкурсне документацијесте навели следеће**:**

**Услов:**

Да Понуђач има важећу дозволу надлежног органа за обављање делатности која је предмет јавне набавке, ако је таква дозвола предвиђена посебним прописом.

**Доказ:**

* лиценца за грaђење објекта **ИО52M1**

Мишљења смо да је Наручилац начинио грешку, с обзиром да су предмет ЈН услуге односно одржавање, инвестиционо одржавање, санација и адаптација објекта. Како поменути радови не припадају изградњи објекта онда није потребна ни грађевинска дозвола коју издаје министарство надлежно за послове грађевинарства, односно није потребно ни решење министарства о испуњености услова за грађење објекта, односно извођење радова.

Да ли Наручилац остаје при свом захтеву?

**ОДГОВОР 2:**

Наручилац остаје при захтеву из Друге измене конкурсне документације.

**ПИТАЊЕ 3**:

Ако Понуђач достави доказе за Партију 1, да ли је потребно да достави доказе и за Партију 2 или се може сматрати да је на тај начин доставио доказе за обе Партије?

**ОДГОВОР 3:**

**Докази за обавезне услове из члана 75. ЗЈН (4.1- обавезни услови за учешће у поступку ЈН) се достављају заједно за обе партије како је захтевано конкурсном документацијом.**

**Докази за додатне услове из члана 76. ЗЈН (4.2. – додатни услови за учешће у поступку ЈН) се достављају посебно за Партија 1 и за Партију 2 како је захтевано конкурсном документацијом.**

**ПИТАЊЕ 4**:

У кадровском капацитету за Партију 1 и Партију 2 на страни 7 и 8 Прве измене конкурсне документације навели сте:

1. Понуђач располаже довољним кадровским капацитетом ако има најмање 15 ангажованих лица (која су у радном односу или су ангажована сходно чл. 197. до 202. Закона о раду), и то: III, IV или V степен стручне спреме који су ангажовани на термоизолатерским пословима,

Да ли за тражених 15 ангажованих лица треба доставити лекарске прегледе да су здравствено способни за рад на висини?

**ОДГОВОР 4:**

**Уз понуду не треба доставити извештаје о лекарским прегледима о способности за рад**

**а на висини.**

Лекарске прегледе да су 15 ангажованих лица здравствено способни за рад на висини се достављају након потписивања уговора а пре увођења извршиоца услуге у посао, сагласно правилима БЗР који је саставни део конкурсне документације.

**ПИТАЊЕ 5**:

У кадровском капацитету за Партију 1 и Партију 2 на страни 7 и 8 Прве измене конкурсне документације навели сте:

1. Понуђач располаже довољним кадровским капацитетом ако има најмање 15 ангажованих лица (која су у радном односу или су ангажована сходно чл. 197. до 202. Закона о раду), и то: III, IV или V степен стручне спреме који су ангажовани на термоизолатерским пословима,

Да ли за тражених 15 ангажованих лица треба доставити уверење о oспособљености за рад на висини издато од овлашћене установе?

**ОДГОВОР 5:**

**Уз понуду не треба доставити** уверење о oспособљености за рад на висини издато од овлашћене установе**.**

Уверење о oспособљености за рад на висини издато од овлашћене установе се доставља након потписивања уговора а пре увођења извршиоца услуге у посао, сагласно правилима БЗР који је саставни део конкурсне документације.

**ПИТАЊЕ 6**:

У пословном капацитету за Партију 1 и Партију 2 на страни 5 и 6 Прве измене конкурсне документације навели сте:

Понуђач располаже неопходним **пословним капацитетом** ако:

-је у претходне четири године (2012.,2013.,2014.,2015.) извршио референтне услуге на изради или поправци термоизолације

Како је у члану 77 закона о ЈН наведено да је референтан период од пет година за услуге да ли референтним периодом се може сматрати 2012.,2013.,2014.,2015.,2016.?

**ОДГОВОР 6:**

Наручилац остаје при захтевима из конкурсне документације тј. референтни период је претходне четири године (2012.,2013.,2014.,2015.)

**ПИТАЊЕ 7**:

Да ли може као СФО за озбиљност понуде да се достави Бланко соло меница издата са клаузулом „без протеста“ и „без извештаја“,потписана од стране законског заступника или лица по овлашћењу законског заступника евидентирана у Регистру меница и овлашћења кога води Народна банка Србије у складу са Одлуком о ближим условима, садржини и начину вођења регистра меница и овлашћења („Сл. гласник РС“ бр. 56/11) и то документује овереним захтевом пословној банци да региструје меницу са одређеним серијским бројем, основ на основу кога се издаје меница и менично овлашћење (број ЈН) и износ из основа?

**ОДГОВОР 7:**

Наручилац остаје при захтевима из конкурсне документације односно као СФО за озбиљност понуде се доставља оригинал банкарска гаранција.

КОМИСИЈА за ЈН 220/2016-3000/0659/2016